Belarus har et svært nært forhold til Russland og var lenge kjent for konsekvent å gi tolv poeng til sin nabo. I 2009 ble rekken av toppoeng brutt, da Norge og belarusisk-fødte Alexander Rybak fikk landets tolvpoenger. Russland har også vært gavmild med poengene tilbake, men i 2013 fikk ikke Belarus et eneste poeng av Russland. Dette skapte harme i Belarus, og president Lukasjenko måtte gå offentlig ut og be belaruserne om ikke å «ta resultatet fra konkurransen for alvorlig».